
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«18» ліпеня 2023 г.
	№ 106
	   г. Масква




Аб прадаўжэнні дзеяння антыдэмпінгавай меры ў дачыненні да металапракату з палімерным пакрыццём, які паходзіць з Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза, і прызнанні страціўшым сілу Рашэння Калегіі Еўразійскай эканамічнай камісіі 
ад 29 лістапада 2022 г. № 186

У адпаведнасці з пунктам 109 Пратакола аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да Дагавора аб Еўразійскім эканамічным саюзе ад 29 мая 2014 года) і на падставе даклада Дэпартамента аховы ўнутранага рынку Еўразійскай эканамічнай камісіі, падрыхтаванага па выніках паўторнага расследавання, праведзенага ў сувязі са сканчэннем тэрміну дзеяння антыдэмпінгавай меры, устаноўленай Рашэннем Калегіі Еўразійскай эканамічнай камісіі ад 24 мая 2012 г. № 49, Калегія Еўразійскай эканамічнай камісіі вырашыла:
1. Прадоўжыць па 17 ліпеня 2028 г. уключна дзеянне антыдэмпінгавай меры, устаноўленай Рашэннем Калегіі Еўразійскай эканамічнай камісіі ад 24 мая 2012 г. № 49, у дачыненні да металапракату з палімерным пакрыццём, які паходзіць з Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза.
2. Дзяржаўным органам дзяржаў – членаў Еўразійскага эканамічнага саюза, упаўнаважаным у сферы мытнай справы:
забяспечыць спагнанне антыдэмпінгавай пошліны ў памеры, прадугледжаным Рашэннем Калегіі Еўразійскай эканамічнай камісіі ад 24 мая 2012 г. № 49;
забяспечыць ажыццяўленне заліку сум антыдэмпінгавай пошліны, выплачанай (спагнанай) у адпаведнасці з Рашэннем Калегіі Еўразійскай эканамічнай камісіі ад 29 лістапада 2022 г. № 186 у парадку, устаноўленым для спагнання папярэдніх антыдэмпінгавых пошлін, у антыдэмпінгавую пошліну і залічэнне на адзіны рахунак упаўнаважанага органа той дзяржавы – члена Еўразійскага эканамічнага саюза, у якой яна была выплачана (спагнана).
3. Прызнаць страціўшым сілу Рашэнне Калегіі Еўразійскай эканамічнай камісіі ад 29 лістапада 2022 г. № 186 «Аб прадаўжэнні дзеяння антыдэмпінгавай меры ў дачыненні да металапракату з палімерным пакрыццём, які паходзіць з Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза».
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі

